Pta-skool rou ná hoof se skietdood | Maroela Media
Pta-skool rou ná hoof se skietdood
Willie Hendrikz. Foto: Facebook.
Dr. Willie Hendrikz (59), hoof van die Laerskool Theresapark in Pretoria, is Woensdag dood nadat hy homself glo per ongeluk geskiet het.
Willie Bosman, adjunkhoof van die skool, het aan Maroela Media gesê Hendrikz het by die huis aangesterk ná 'n onlangse oogoperasie. "Sy vrou het vir ons laat weet dat hy besig was om sy handwapen skoon te maak toe 'n skoot per ongeluk afgevuur en hy noodlottig gewond is," het Bosman gesê.
Volgens Bosman het die skool die leerders vanoggend van sy dood ingelig. "Ek het eers met die kleintjies [gr. 1 tot 3] gepraat. Hulle kon ook briefies vir dr. Hendrikz skryf en vir hulle onderwyseresse gee. Daarna het ek met die seniors gepraat. Die beheerliggaam het die personeel van die voorval ingelig," het Bosman gesê.
Volgens hom was daar ook beraders teenwoordig om die kinders en onderwysers by te staan. Die onderwysers is ook opdrag gegee om kinders te identifiseer wat baie getraumatiseerd is deur die gebeure.
"Die hele skool het hande vasgehou, 'n pastoor het mooi met ons gepraat en ons het 'n minuut van stilte gehandhaaf en toe die skoollied gesing. Dit was mooi," het Bosman gesê.
Hendrikz was agt jaar aan die Laerskool Theresapark verbonde en was ook voorsitter van laerskole in die Suid-Afrikaanse Onderwysersunie (SAOU).
"Almal is hartseer en ons sal hom baie mis, hy was regtig geliefd," het Bosman bygevoeg. "Ons dink regtig aan sy familie."
Regter-rasherrie: Mabel Jansen bedank
Dr Hendrikz was 'n wonderlike hoof en mens. Ek het nog nooit in my lewe gesien dat kinders so mal is oor 'n onderwyser soos oor hom nie. Die nagedagte wat hy laat sal vir lank voortleef. Sterkte aan sy familie.
Agge nee…dis bitter hartseer.
Alle simpatie met agterblywendes
Maar laat ons hier uit leer.
Dit is nou te laat om raad te gee, maar my prosedure was nog atyd dat die magasyn in sit die absolute LAASTE ding is wat jy doen wanneer jy n wapen skoonmaak, selfs nadat jy die sneller vir oulaas trek.
Aai,dis sooooooo hartseer. Baie baie sterkte
Ai dit is hartseer. So baiw mense wat hulle lewens verloor het tydens die skoon maak van n vuurwapen. Sterkte aan die familie en mag die Here sy beskermde hande oor julle hou in die moelike en hartseer tyd